Id-Deċiżjoni tal-Kummissjoni
tal-10 ta' Frar 1989
dwar il-konklużjoni ta' Ftehim ta' kooperazzjoni fil-qasam ta' fużjoni termonuklejari kontrollat bejn il-Komunità Ewropea dwar Enerġija Atomika u l-Gvern tal-Ġappun, mill Kummissjoni għal u f'isem il-Komunità
(89/149/Euratom)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea dwar Enerġija Atomika, u b'mod partikolari t-tieni paragrafu ta' l-Artikolu 101,
Billi l-Kunsill, fid-Deċiżjoni tiegħu tat-23 ta' Jannar 1989 approva l-konklużjoni tal-Ftehim ta' kooperazzjoni bejn il-Komunità Ewropea dwar l-Enerġija Atomika u l-Gvern tal-Ġappun fil-qasam ta' fużjoni termonukleari kontrollat,
IDDEĊIEDIET KIF ĠEJ:
Artikolu 1
Il-Ftehim dwar kooperazzjoni fil-qasam ta' fużjoni termonuklejari kontrollat bejn il-Komunità Ewropea dwar Enerġija Atomika u l-Gvern tal-Ġappun għandu jiġi konkluż f'isem il-Komunità.
It-test tal-Ftehim ta' kooperazzjoni huwa mehmuż ma' din id-Deċiżjoni.
Artikolu 2
Il-President tal-Kummissjoni għandu s-setgħa li jinnomina lill-persuna awtorizzata biex tiffirma l-Ftehim ta' kooperazzjoni bil-għan li jorbot lill-Komunità Ewropea dwar l-Enerġija Atomika.
Magħmula fi Brussell, fl-10 ta' Frar 1989.